Nr. C 149/6 De Europæiske Fællesskabers Tidende 8. 6.91 
II 
(Forberedende retsakter) 
KOMMISSIONEN 
Forslag til Rådets forordning (EØF) om særlige foranstaltninger for visse landbrugsprodukter 
til fordel for de oversøiske franske departementer 
(91/C 149/07) 
KOM(91) 160 endelig udg. 
(Forelagt af Kommissionen den 23. maj 1991) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved afgørelse 89/687/EØF af 22. december 1989 vedtog 
Rådet et særligt program for de franske oversøiske 
departementer som følge af disses afsides beliggenhed og 
økarakter (POSEIDOM), som falder inden for 
rammerne af Fællesskabets politik til fordel for de meget 
perifere regioner (*); programmet omfatter foranstalt­
ninger, der skal forbedre vilkårene for produktion og 
afsætning af landbrugsprodukter i disse departementer; 
de oversøiske franske departementers særlige geografiske 
beliggenhed i forhold til forsyningskilderne for 
produkter til visse levnedsmiddelsektorer af væsentlig 
betydning for det daglige forbrug medfører byrder for 
disse områder, der udgør et alvorligt handicap for de 
pågældende sektorer; dette gælder især for forsyningen 
af korn, som ikke produceres og ikke vil kunne produ­
ceres i disse departementer, hvorfor forsyninger udefra 
er nødvendige; dette naturbetingede handicap kan 
afhjælpes gennem forsyning på mere fordelagtige vilkår; 
dette mål kan nås ved at fritage indførsel af korn til disse 
departementer for opkrævning af importafgifter; 
(') EFT nr. L 399 af 30. 12. 1989, s. 39. med henblik på det regionale samarbejde bør indførslen 
af korn fra oversøiske lande og territorier, AVS-lande og 
andre udviklingslande til de oversøiske franske departe­
menter fremmes; hvis der opstår vanskeligheder, bør 
fritagelsen for opkrævning af importafgifter undtagel­
sesvis også gælde for korn, der indføres fra andre tredje­
lande; 
for at bevare konkurrenceevnen for EF-korn i forsy­
ningen af de oversøiske franske departementer med 
henblik på dels, som det er formålet med POSEIDOM, 
effektivt at nedsætte priserne i disse departementer i 
konkurrence med andre forsyningskilder, dels at undgå 
forstyrrelser i det traditionelle handelsmønster, bør der 
til fordel for disse departementer fastsættes salg af inter-
ventionsprodukter og eventuelt korn fra Fællesskabets 
marked på fordelagtige afsætningsvilkår; 
importordningen til fordel for de oversøiske franske 
departementer bør indvirke på niveauet for produktions­
omkostningerne og forbrugerpriserne; de faktiske virk­
ninger bør derfor kontrolleres; 
der bør ydes støtte til det traditionelle husdyropdræt for 
at dække det lokale forbrug i disse departementer; dette 
mål kan nås på supplerende vis ved at finansiere 
programmer for genetisk forbedring, som omfatter køb 
af racerene avlsdyr, ved at yde tillægspræmie til opfed­
ning af voksne handyr til oksekødproduktion, ved at yde 
støtte til forbruget af friske mejeriprodukter og ved at 
gennemføre foranstaltninger til forsyning af handyr 
bestemt til opfedning; 
den forpligtelse, der er indgået som led i forhandlingerne 
med AVS-landene om indførsel til Reunion af hvedeklid 
med oprindelse i AVS-landene, bør gennemføres; 
8.6.91 De Europæiske Fællesskabers Tidende Nr. C 149/7 
i betragtning af den seneste udvikling i landbruget i 
Guyana bør der træffes særlige foranstaltninger med 
henblik på at udvikle den animalske produktion og dyrk­
ningen af ris; 
der bør åbnes mulighed for, at Fællesskabet kan yde 
tilskud til udryddelse af bestemte sygdomme i de over­
søiske franske departementer; i betragtning af den 
særlige zoosanitære situation i disse departementer bør 
der endvidere åbnes mulighed for at fravige kravene i 
Rådets direktiv 72/462/EØF af 12. december 1972 om 
sundhedsmæssige og veterinærpolitimæssige problemer i 
forbindelse med indførsel af kvæg og svin samt fersk kød 
og kødprodukter (x), senest ændret ved direktiv 
90/425/EØFO; 
landbruget i de oversøiske franske departementer lider 
under særlige fytosanitære vanskeligheder som følge af 
klimaet og den hidtil utilstrækkelige anvendelse af 
bekæmpelsesmidler; der bør iværksættes programmer for 
bekæmpelse af skadegørere; Fællesskabets tilskud til 
gennemførelsen af sådanne programmer bør fastlægges 
nærmere; 
for så vidt angår frugt, grønsager, planter og blomster 
bør der træffes foranstaltninger til forbedring af bedrif­
ternes produktivitet og produkternes kvalitet samt foran­
staltninger til fordel for afsætningen af produkter; 
rom er et produkt med afgørende økonomisk betydning 
for de oversøiske franske departementer; en gradvis 
afskaffelse af de nuværende fordele for produktionen af 
rom vil få alvorlige følger for de berørte producenters 
indkomster; der bør træffes foranstaltninger til støtte af 
dyrkningen af sukkerrør og forarbejdningen heraf til 
rom; 
landbrugsproducenterne i de oversøiske franske departe­
menter bør tilskyndes til at levere kvalitetsprodukter, og 
afsætningen heraf bør fremmes; udformningen af et 
grafisk symbol og salgsfremmende foranstaltninger for 
disse produkter, herunder også forarbejdede produkter, 
kan virke fremmende på afsætningen; 
strukturerne for landbrugsbedrifter i disse departementer 
er meget mangelfulde og ramt af særlige vanskeligheder; 
der bør derfor åbnes mulighed for at fravige de bestem­
melser, der begrænser eller udelukker ydelse af visse 
former for strukturstøtte; vigtige strukturforanstaltninger til udvikling af land­
bruget i de oversøiske franske departementer finansieres 
gennem fællesskabsstøtterammerne for hurtigere at 
fremme udviklingen og strukturtilpasningen i tilbagestå­
ende regioner (mål nr. 1) i henhold til Traktatens artikel 
130A og 130C; Kommissionen har endvidere godkendt 
REGIS-initiativet til fordel for den økonomiske udvik­
ling i regioner med meget perifer beliggenhed, der 
tilsigter en diversificering af landbrugsproduktionen, 
bedre udnyttelse af traditionelle produkter, samt bestem­
melser om dækning af risici i forbindelse med naturkata­
strofer; 
banandyrkningen spiller en afgørende økonomisk rolle i 
visse oversøiske franske departementer; alle problemer i 
forbindelse med denne produktion er for tiden ved at 
blive undersøgt på fællesskabsplan, og der vil blive truffet 
passende foranstaltninger på grundlag af denne undersø­
gelse — 
UDSTEDT FØLGENDE FORORDNING: 
Artikel 1 
I denne forordning fastsættes de særlige foranstaltninger, 
der skal afhjælpe den afsides beliggenhed og økarakteren 
af de oversøiske franske departementer, i det følgende 
benævnt »OFD«, for så vidt angår visse landbrugspro­
dukter. 
AFSNIT I 
Foranstaltninger med henblik på at fremme forsyningen 
af korn til og udvikle husdyropdraettet i OFD samt 
udvikle risdyrkningen i Guyana 
Artikel 2 
1. For hvert kalenderår bestemmes forsyningsbeho­
vene i OFD for korn til foder og konsum på grundlag af 
oplysninger, der fremlægges af de franske myndigheder. 
2. De i henhold til artikel 13, stk. 1, i Rådets forord­
ning (EØF) nr. 2727/75 (3) fastsatte importafgifter 
opkræves ikke for de i stk. 1 omhandlede mængder ved 
indførsel til OFD af: 
a) korn bestemt til foder, med oprindelse i udviklings­
lande 
(') EFT nr. L 302 af 31. 12. 1972, s. 28. 
(2) EFT nr. L 224 af 18. 8. 1990, s. 13. (3) EFT nr. L 281 af 1. 11. 1975, s. 1. 
Nr. C 149/8 De Europæiske Fællesskabers Tidende 8.6.91 
b) korn bestemt til konsum, med oprindelse i oversøiske 
lande og territorier og i AVS-lande. 
Hvis der opstår usædvanlige vanskeligheder for forsy­
ningen af korn til OFD, kan fritagelsen for importaf­
gifter udvides: 
a) for korn bestemt til foder, til produkter med oprin­
delse i andre tredjelande 
b) for korn bestemt til konsum, til produkter med oprin­
delse i udviklingslande. 
3. For at dække de i stk. 1 omhandlede forsynings­
behov med hensyn til mængder, priser og kvalitet sker 
forsyningen af OFD gennem tilvejebringelse på tilsva­
rende vilkår for den endelige forbruger af EF-korn fra 
interventionslagre i henhold til interventionsforanstalt­
ninger og i givet fald af korn fra Fællesskabets marked. 
Betingelserne for disse leverancer vedtages under hensyn 
til bl.a. omkostningerne i forbindelse med de forskellige 
forsyningskilder. 
4. De i stk. 2 og 3 fastsatte foranstaltninger anvendes 
under forudsætning af, at den opnåede fordel faktisk 
kommer den endelige forbruger til gode. 
5. Uanset artikel 16 i forordning (EØF) nr. 2727/75 
ydes der ikke restitution ved udførsel af korn og korn­
produkter fra OFD. 
6. Gennemførelsesbestemmelserne til denne artikel 
fastsættes efter fremgangsmåden i artikel 26 i forordning 
(EØF) nr. 2727/75. De omfatter fastlæggelse af de i stk. 
1 omhandlede mængder, eventuel anvendelse af bestem­
melserne i stk. 2, andet afsnit, og bestemmelser, der skal 
sikre, at de opnåede fordele faktisk kommer den ende­
lige forbruger til gode. 
Artikel 3 
1. I produktionsårene 1991/92, 1992/93 og 1993/94 
opkræves for så vidt angår Guyanas forsyningsbehov for 
foder, der hvert år fastlægges på grundlag af oplysninger 
fra de franske myndigheder, den i henhold til artikel 14, 
stk. 1, i forordning (EØF nr. 2727/75 fastsatte importaf­
gift ikke ved indførsel til Guyana af produkter henhø­
rende under KN-kode 2309 90 31, 2309 90 33, 
2309 90 41, 2309 90 43, 2309 90 51 og 2309 90 53 med 
oprindelse i udviklingslande, og i tilfælde af usædvanlige 
vanskeligheder, med oprindelse i andre tredjelande. For at sikre Guyanas behov med hensyn til mængder, 
priser og kvalitet leveres der på samme vilkår for den 
endelige forbruger forsyninger af foder, som er frem­
stillet af korn, der er forarbejdet i det øvrige Fællesskab. 
2. I produktionsårene 1991/92 til 1995/96 ydes der en 
fast hektarstøtte til risproduktionen i Guyana. Støttebe­
løbet fastsættes under hensyn til omkostningerne i 
forbindelse med jordtilberedningen. 
3. Den i artikel 14 fastsatte støtte ydes også for afsæt­
ning og markedsføring i departementerne Guadeloupe 
og Martinique af en årlig mængde på indtil 8 000 tons 
ris, udtrykt som sleben ris, der er produceret i Guyana. 
4. Den i henhold til artikel 13, stk. 1, i forordning 
(EØF) nr. 2727/75 fastsatte importafgift opkræves ikke 
ved indførsel til Reunion af en årlig mængde på indtil 
8 000 tons hvedeklid, henhørende under KN-kode 
2302 30, med oprindelse i AVS-lande. 
5. Efter fremgangsmåden i artikel 26 i forordning 
(EØF) nr. 2727/75 eller i givet fald artikel 27 i Rådets 
forordning (EØF) nr. 1418/76 (') fastsættes følgende: 
— de mængder, der er omfattet af den i stk. 1 omhand­
lede ordning, og bestemmelser, der skal sikre, at de 
indrømmede fordele kommer den endelige forbruger 
til gode 
— beløbet for hektarstøtten til risproduktion; 
— øvrige gennemførelsesbestemmelser til denne artikel. 
6. Senest seks måneder inden udgangen af de i stk. 1 
og 2 nævnte perioder forelægger Kommissionen Rådet 
en vurdering af anvendelsen af de pågældende foranstalt­
ninger, eventuelt ledsaget af passende forslag. 
Artikel 4 
1. Der ydes støtte til levering til OFD af følgende 
produkter med oprindelse i Fællesskabet: 
a) racerent aviskvæg, KN-kode 0102 10 00 
b) racerene avlssvin, KN-kode 0103 10 00 
O EFT nr. L 166 af 25. 6. 1976, s. 1. 
8.6.91 De Europæiske Fællesskabers Tidende Nr. C 149/9 
c) racerene avisfår og -geder, KN-kodes 0104 10 10 og 
0104 20 10 
d) racerene avlsheste, KN-kode 0101 11 00 
e) racerene aviskaniner, KN-kode 0106 00 10 
f) kyllinger til opformering eller selektion, KN-kode ex 
0105 11 00 
g) æg til udrugning, i andre tilfælde, til fremstilling af 
kyllinger til opformering eller selektion, KN-kode ex 
0407 00 19. 
2. I støttebetingelserne tages der hensyn til behovene 
for forsyninger til OFD med henblik på at iværksætte 
produktionskæderne. Støtten udbetales for levering af 
dyr og produkter, der opfylder Fællesskabets forskrifter. 
3. Støtten fastsættes under hensyn til følgende 
forhold: 
a) vilkårene for forsyningen af OFD som følge af deres 
geografiske beliggenhed 
b) produkternes priser på Fællesskabets marked og på 
verdensmarkedet 
c) i givet fald manglende opkrævning af told og/eller 
importafgifter ved indførsel fra tredjelande 
d) de økonomiske aspekter af de planlagte subventioner. 
4. Der ydes ikke restitutioner ved udførsel fra OFD af 
de produkter, der er omhandlet i stk. 1. 
5. De i stk. 1 omhandlede støttebeløb og gennemfø­
relsesbestemmelserne til denne artikel fastsættes efter 
fremgangsmåden i artikel 27 i Rådets forordning (EØF) 
nr. 805/68 (') eller de tilsvarende artikler i de øvrige 
forordninger om fælles markedsordninger for de pågæl­
dende sektorer. 
Artikel 5 
Der ydes støtte til opretholdelse af traditionelle aktivi­
teter og kvalitativ forbedring af oksekødproduktionen i 
det omfang, det er nødvendigt for forbruget i OFD, som 
vurderes på grundlag af de af de franske myndigheder fremlagte oplysninger. Støtten til opfedning udgør et 
tillæg på 40 ECU pr. dyr til den særlige præmie, der er 
fastsat i artikel 4a i forordning (EØF) nr. 805/68. 
Tillægget kan ydes for dyr med en mindstevægt, der skal 
fastlægges efter fremgangsmåden i artikel 8. 
Artikel 6 
Der ydes støtte til forbruget af friske mejeriprodukter af 
lokalt fremstillet komælk i det omfang, det er nødven­
digt for forbruget i OFD, som vurderes på grundlag af 
de af de franske myndigheder fremlagte oplysninger. 
Støtten er på 5 ECU/100 kg sødmælk. Den udbetales til 
mejerierne. Støtten ydes under den forudsætning, at den 
opnåede fordel faktisk kommer forbrugeren til gode. 
Artikel 7 
I produktionsårene 1991/92 til 1994/95: 
1) opkræves der ikke told og afgifter i henhold til artikel 
9 i forordning (EØF) nr. 805/68 ved indførsel med 
henblik på opfedning af kvæg med oprindelse i tred­
jelande og bestemt til forbrug i OFD 
2) ydes der støtte til levering på samme forsyningsvilkår 
af de i nr. 1) omhandlede dyr, når de har oprindelse i 
det øvrige Fællesskab. 
Antallet af dyr, som de i første afsnit nævnte foranstalt­
ninger finder anvendelse på, fastlægges på grundlag af 
den i artikel 5 nævnte opgørelse i faldende mængder for 
at tage hensyn til udviklingen i den lokale produktion. 
Mængderne og støttebeløbene i nr. 2 fastsættes efter 
fremgangsmåden i artikel 8. 
Senest seks måneder inden udgangen af produktionsåret 
1994/95 for oksekød forelægger Kommissionen Rådet 
en vurdering af foranstaltningerne i denne artikel, even­
tuelt ledsaget af passende forslag. 
Artikel 8 
Kommissionen fastsætter gennemførelsesbestemmelserne 
til artikel 5, 6 og 7 efter fremgangsmåden i artikel 30 i 
Rådets forordning (EØF) nr. 804/68 (2) eller i givet fald 
artikel 27 i forordning (EØF) nr. 805/68. 
C) EFT nr. L 148 af 28. 6. 1968, s. 24. O EFT nr. L 148 af 28. 6. 1968, s. 13. 
Nr. C 149/10 De Europæiske Fællesskabers Tidende 8.6.91 
AFSNIT II 
Veterinære og fytosanitære foranstaltninger 
Artikel 9 
1. I artikel 24, stk. 1, i Rådets beslutning 90/424/EØF 
af 26. juni 1990 om visse udgifter på veterinærom­
rådet (') indsættes: 
»eller af Kommissionen efter fremgangsmåden i 
artikel 41 for så vidt angår udryddelsen af visse 
sygdomme, der er specifikke for de oversøiske 
franske områder.« 
2. I direktiv 72/462/EØF indsættes som artikel 31a: 
»Artikel 31a 
Kommissionen kan efter fremgangsmåden i artikel 29 
fravige bestemmelserne i dette direktiv for så vidt 
angår indførslen til de oversøiske franske departe­
menter. 
Når de i stk. 1 omhandlede beslutninger vedtages, 
fastsættes de efter indførslen gældende bestemmelser 
efter samme procedure.« 
Artikel 10 
1. De franske myndigheder forelægger Kommissionen 
programmer for bekæmpelse af skadegørere på planter 
og planteprodukter. I programmerne fastlægges det, 
hvilke mål der skal nås, hvilke foranstaltninger der skal 
gennemføres, deres varighed og omkostninger. 
Programmer, der indgives i henhold til denne artikel, 
vedrører ikke beskyttelsen af bananer. 
2. Fælleskabet bidrager til finansieringen af program­
merne på grundlag af en teknisk analyse af situationen. 
3. Tilskuddet fra Fællesskabet og støttebeløbet fast­
sættes efter fremgangsmåden i artikel 17a i Rådets 
direktiv 77/93/EØF af 21. december 1976 om foranstalt­
ninger mod indslæbning i medlemsstaterne af skadegø­
rere på planter eller planteprodukter (2). Efter samme 
fremgangsmåde fastsættes det, hvilke foranstaltninger 
Fællesskabet kan yde tilskud til. 
Tilskuddet kan udgøre indtil 60 °/o af de støtteberetti­
gede udgifter. Det udbetales på grundlag af dokumenter, 
der fremsendes af de franske myndigheder. Kommis­
sionen kan om nødvendigt gennemføre undersøgelser, 
der foretages på dens vegne af de sagkyndige, som er 
omhandlet i artikel 19a i direktiv 77/93/EØF. 
(') EFT nr. L 224 af 18. 8. 1990, s. 19. 
O EFT nr. L 26 af 31. 1. 1977, s. 20. AFSNIT III 
Foranstaltninger med henblik på at udvikle sektoren for 
frugt, grønsager, planter og blomster 
Artikel 11 
I artikel 3, stk. 2, fjerde led, i Rådets forordning (EØF) 
nr. 1360/78 af 19. juni 1978 om producentsammenslut­
ninger og foreninger af sådanne (3) indsættes følgende 
inden udtrykket »i de oversøiske departementer«: 
»— levende planter og blomsterdyrkningens 
produkter henhørende under kapitel 6 i Den 
Kombinerede Nomenklatur 
— vanille, KN-kode 0905 00 00 
— planter, KN-kode 1211«. 
Artikel 12 
1. Der ydes hektarstøtte til producenter og produ­
centsammenslutninger eller -organisationer, der gennem­
fører et af medlemsstaten gødkendt initiativprogram med 
henblik på at øge produktionen og/eller forbedre kvali­
teten af produkter i kapitel 6, 7 og 8 i Den Kombinerede 
Nomenklatur, vanille i KN-kode 0905 00 00 og planter i 
KN-kode 1211. Støtten vedrører ikke bananer. 
Der ydes støtte til initiativer, der især går ud på at 
indføre produktionsteknikker, som er tilpassede og 
højtydende over for plantesygdomme, til bekæmpelse af 
skadedyr og til forøgelse af produkters kvalitet gennem 
sortsomstilling og forbedringer af dyrkningsmetoder. 
Initiativerne indgår i programmer, der mindst varer tre 
år. 
Støtten ydes for programmer, der omfatter et areal på 
mindst 0,5 ha. 
2. EF-støtten er på 500 ECU/ha, hvis medlemsstaten 
selv yder et tilskud på mindst 300 ECU/ha, og hvis 
producenterne, sammensluttede eller ikke, selv yder 
mindst 200 ECU/ha. Hvis medlemsstatens og producen­
ternes bidrag er mindre end anført, nedsættes EF-støtten 
tilsvarende. Støtten udbetales hvert år, medens 
programmet gennemføres, dog højst tre år. 
C) EFT nr. L 166 af 23. 6. 1978, s. 1. 
8.6.91 De Europæiske Fællesskabers Tidende Nr. C 149/11 
3. Støtten forhøjes, hvis initiativprogrammet frem­
lægges og gennemføres af en sammenslutning eller orga­
nisation af producenter, og hvis det fastsættes, at teknisk 
bistand indgår i programmets gennemførelse. 
Den supplerende støtte ydes for programmer, der 
omfatter et areal på mindst 2 ha. Beløbet er på 100 
ECU/ha. 
Artikel 13 
1. Fællesskabet yder et tilskud på højst 200 000 ECU 
til finansiering af en økonomisk analyse af sektoren for 
forarbejdede frugter og grønsager OFD, der skal 
gennemføres under medlemsstatens ansvar. 
Undersøgelsen skal omfatte en økonomisk og teknisk 
opgørelse over sektoren; den skal analysere data om 
forsyningssituationen, forarbejdningsomkostningerne og 
udsigterne, vilkårene og mulighederne for udvikling og 
afsætning på regionalt og internationalt plan under 
hensyn til konkurrencevilkårene på verdensmarkedet og 
OFD's forskelligartethed. Den skal indeholde en særlig 
opgørelse for sektoren for forarbejdede ananas. 
2. På grundlag af den i stk. 1 omhandlede undersø­
gelse udarbejder Kommissionen passende forslag, som 
den forelægger Rådet inden den 1. januar 1993. 
Artikel 14 
1. Fællesskabet yder støtte til indgåelse af årskon-
trakter med henblik på afsætning og markedsføring af 
produkter, der er omhandlet i artikel 12, stk. 1, og som 
høstes i OFD, i det øvrige Fællesskab eller på verdens­
markedet. Støtten udbetales, hvis handelsmængden pr. 
produkt ikke overstiger 3 000 tons om året pr. departe­
ment. Kontrakterne indgås mellem producenterne, hvad 
enten disse er medlemmer af producentsammenslutninger 
og foreninger af sådanne eller ikke, og fysiske eller juri­
diske personer, som er etableret i det øvrige Fællesskab. 
2. Søttebeløbet er på 10 % af værdien af produktions­
mængden, leveret til bestemmelsessted. 
3. Støtten ydes til købere, som forpligter sig til at 
afsætte produkter fra OFD som led i de i stk. 1 omhand­
lede kontrakter. 
4. Hvis de i stk. 1 fastsatte foranstaltninger gennem­
føres af fælles virksomheder, der med henblik på afsæt­
ning af produkter høstet i OFD, i det øvrige Fællesskab 
eller på verdensmarkedet omfatter producenter i disse 
departementer eller sammenslutninger og foreninger af 
sådanne og fysiske og juridiske personer, som er 
etableret i det øvrige Fællesskab, og hvis parterne 
forpligter sig til at samenlægge den viden og knowhow, 
der er nødvendig for gennemførelsen af virksomhedens 
opgave i en periode på mindst to år, forhøjes støttebe­
løbet i stk. 2 til 13 % af værdien af den produktions­
mængde, som hvert år afsættes i fællesskab. Artikel 15 
Gennemførelsesbestemmelserne til dette afsnit fastsættes 
efter fremgangsmåden i artikel 33 i Rådets forordning 
(EØF) nr. 1035/72 af 18. maj 1972 om den fælles 
markedsordning for frugt og grønsager (') eller i givet 
fald artikel 13 i Rådets forordning (EØF) nr. 234/68 af 
27. februar 1968 om oprettelse af en fælles markedsord­
ning for levende planter og blomsterdyrkningens 
produkter (2). 
Bestemmelser for produkter, der ikke henhører under 
nævnte fælles markedsordninger, fastsættes efter frem­
gangsmåden i artikel 33 i forordning (EØF) nr. 1035/72. 
AFSNIT IV 
Foranstaltninger til fordel for produktionskæden for 
sukkerrør, sukker og rom 
Artikel 16 
For så vidt de franske myndigheder indsender en 
omstruktureringsplan med det formål at forbedre planta­
gerne og/eller udvikle mekaniseringen med henblik på at 
styrke produktionskæden for sukkerrør, sukker og rom, 
ydes der en fast hektarstøtte til sukkerrørdyrkningen. 
Støtten udbetales til individuelle plantageejere og 
sammenslutninger eller foreninger af plantageejere. 
Fællesskabet yder et tilskud på 60 % af de støtteberetti­
gede udgifter, hvis medlemsstaten selv yder et tilskud på 
mindst 15 %. Hvis sidstnævnte tilskud er lavere end 
15 %, nedsættes EF-støtten tilsvarende. 
(') EFT nr. L 118 af 20. 5. 1972, s. 1. 
O EFT nr. L 55 af 2. 3. 1968, s. 1. 
Nr. C 149/12 De Europæiske Fællesskabers Tidende 8.6.91 
Artikel 17 
1. Der ydes støtte til direkte forarbejdning af 
sukkerrør til rom af landbrugsoprindelse, som defineret i 
artikel 1, stk. 4, litra a), nr. 2, i Rådets forordning (EØF) 
nr. 1576/89 ('). 
Støtten udbetales til destillerierne, hvis de har betalt 
sukkerrørproducenterne en minimumspris, der skal fast­
lægges nærmere. 
2. Den i stk. 1 omhandlede støtte ydes for en samlet 
mængde svarende til gennemsnittet af den mængde rom 
af landbrugsoprindelse, der blev afsat i produktionsårene 
1987/88, 1988/89 og 1989/90. 
Artikel 18 
Gennemførelsesbestemmelserne til dette afsnit, støttebe­
løbet og den i artikel 17, stk. 1, omhandlede mini­
mumspris fastsættes efter fremgangsmåden i artikel 41 i 
Rådets forordning (EØF) nr. 1785/81 (2). 
Når de i stk. 1 omhandlede beslutninger vedtages, tages 
der hensyn til produktionsmålene for sukkerordningen 
og behovet for forsyninger til markederne i OFD. 
AFSNIT V 
Foranstaltninger vedrørende indførelse af et grafisk 
symbol 
Artikel 19 
1. Der indføres et grafisk symbol med henblik på at 
øge kendskabet til og forbruget af kvalitetslandbrugspro-
dukter, der er specifikke for OFD som regioner med 
meget perifer beliggenhed, uforarbejdede eller forarbej­
dede. 
2. Det grafiske symbol udføres efter indkaldelse af 
bud, som Kommissionen offentliggør i De Europæiske 
Fællesskabers Tidende. 
3. Betingelserne for anvendelse af symbolet foreslås af 
erhvervsorganisationerne. De franske myndigheder frem­
sender med udtalelse disse forslag, der skal godkendes af 
Kommissionen. 
Kontrol med symbolets anvendelse gennemføres af en 
offentlig myndighed eller et organ, der er godkendt af 
de pågældende franske myndigheder. 4. Fællesskabet finansierer udførelsen af symbolet og 
dets fremme. 
5. Gennemførelsesbestemmelserne til denne artikel 
fastsættes om nødvendigt efter fremgangsmåden i artikel 
33 i forordning (EØF) nr. 1035/72 og i de tilsvarende 
bestemmelser i de øvrige forordninger om fælles 
markedsordninger. 
AFSNIT VI 
Undtagelsesbestemmelser på strukturområdet 
Artikel 20 
1. Uanset artikel 3, 4 og 8 i Rådets forordning (EØF) 
nr. 797/85 af 12. marts 1985 om forbedring af land­
brugsstrukturernes effektivitet (3) ydes der investerings­
støtte til landbrugsbedrifter i OFD på følgende betin­
gelser: 
a) for så vidt angår svineproduktionen kræves betingel­
serne i artikel 3, stk. 4, ikke opfyldt 
b) for så vidt angår produktion af æg og fjerkræ gælder 
forbuddet i artikel 3, stk. 5, ikke for familiebedrifter, 
hvis størrelse stemmer med behovet for at sikre en 
afbalanceret udvikling i disse departementer 
c) for så vidt angår investeringer i fast ejendom kan 
værdien af den i artikel 4, stk. 2, omhandlede støtte 
anvendes på andre typer investeringer 
d) uanset artikel 4, stk. 1, kan udgifterne til første 
anskaffelse af svin og fjerkræ indgå i den investe­
ringsstøtteordning, der er fastsat i artikel 3, stk. 1. 
De i litra a), b) og d) nævnte foranstaltninger finder kun 
anvendelse, hvis husdyropdrættet sker på en måde, der er 
forenelig med kravene til dyrenes velfærd og beskyttelsen 
af miljøet, og hvis produktionen er bestemt til det indre 
marked i disse departementer. 
2. Uanset artikel 13 i forordning (EØF) nr. 797/85 
kan den i samme forordnings artikel 15 omhandlede 
udligningsgodtgørelse ydes i OFD for alle planteaf­
grøder, hvis de dyrkes på en måde, der er forenelig med 
kravene til beskyttelse af miljøet, og inden for rammerne 
af en maksimal indkomst pr. bedrift, der skal fastlægges 
nærmere. 
(') EFT nr. L 160 af 12. 6. 1989, s. 1. 
O EFT nr. L 177 af 1. 7. 1981, s. 4. O EFT nr. L 93 af 30. 3. 1985, s. 1. 
8.6.91 De Europæiske Fællesskabers Tidende Nr. C 149/13 
Endvidere kan køer, hvis mælk er bestemt til det indre 
marked i disse departementer, indgå i beregningen af 
udligningsgodtgørelsen i alle de områder i disse departe­
menter, der er fastlagt i artikel 3, stk. 4 og 5, i Rådets 
direktiv 75/268/EØF ('), dog højst 20 enheder. 
3. Efter fremgangsmåden i artikel 29 i Rådets forord­
ning (EØF) nr. 4253/88 (2): 
1) fastsætter Kommissionen gennemførelsesbestemmel­
serne til denne artikel 
2) kan Kommissionen efter begrundet anmodning fra de 
franske myndigheder: 
a) beslutte at fravige fra det i artikel 5 i forordning 
(EØF) nr. 797/85 omhandlede investeringsloft 
b) beslutte at fravige artikel 12, stk. 1, og artikel 13, 
andet led, i Rådets forordning (EØF) nr. 
866/90 (J) og de tilsvarende bestemmelser i Rådets forordning (EØF) nr. 867/90 (4) med henblik på at 
udstrække anvendelsen af disse foranstaltninger til også 
at omfatte vigtige produkter importeret fra tredjelande, 
når de forarbejdede og/eller markedsførte produkter 
udelukkende er bestemt til det indre marked i disse 
departementer. 
AFSNIT VII 
Afsluttende bestemmelser 
Artikel 21 
Med undtagelse af artikel 11 og 20 udgør de i denne 
forordning fastsatte foranstaltninger interventioner til 
regulering af landbrugsmarkederne som omhandlet i 
artikel 3, stk. 1, i Rådets forordning (EØF) nr. 
729/90 (5). 
Artikel 22 
Denne forordning træder i kraft den 1. august 1991. 
Denne forordning er bindende i alle enkeltheder og 
gælder umiddelbart i hver medlemsstat. 
(') EFT nr. L 128 af 19. 5. 1975, s. 1. 
O EFT nr. L 374 af 31. 12. 1988, s. 1. 
O EFT nr. L 91 af 6. 4. 1990, s. 1. (4) EFT nr. L 91 af 6. 4. 1990, s. 7. 
O EFT nr. L 94 af 28. 4. 1970, s. 13.